ΓΡΑΠΤΗ ΕΡΩΤΗΣΗ P-1917/99

υποβολή: Marco Pannella (TDI) προς το Συμβούλιο

(15 Οκτωβρίου 1999)

Θέμα: Κίνα Πρακτική της αποκαλούμενης «Custody and repatriation»

Εκατοντάδες χιλιάδες ατόμων που προέρχονται από τα πλέον μειονεκτούντα στρώματα (παιδιά του δρόμου, άστεγοι, διανοητικά πάσχοντες, μετανάστες κλπ)πόκεινται κάθε χρόνο στην Κίνα σε αυθαίρετες συλλήψεις χωρίς συγκεκριμένες κατηγορίες ούτε δίκη. Η καταπιεστική αυτή πρακτική που αποκαλείται «Custody and repatriation» χρησιμοποιήθηκε σε ευρύτερη κλίμακα για μία ακόμη φορά κατά τις εβδομάδες που προηγήθηκαν της 50ής επετείου της Λαοκρατικής Δημοκρατίας της Κίνας. Η μορφή αυτή κράτησης που μπορεί να διαρκέσει πολλούς μήνες λαμβάνει χώραπό φρικτές συνθήκες όπου οι κρατούμενοιφίστανται σωματική βία κατ' εξακολούθηση, διαβιούνπό αξιοθρήνητες συνθήκεςγιεινής καιπόκεινται σε εξοντωτικά ωράρια εργασίας, καθώς επίσης και σε σχεδόν πλήρη απομόνωση. Οι κρατούμενοιποχρεούνται εξάλλου να πληρώνουν το κόστος της κράτησής τους στα κέντρα αυτά «Custody and repatriation».

Ποιές είναι οι πρωτοβουλίες που ανέλαβε ή προτίθεται να αναλάβει το Συμβούλιο εις τρόπον ώστε να καταργήσουν οι αρχές της ΛΔΚ επειγόντως τη μορφή αυτή διοικητικής κράτους που αντίκειται στο πνεύμα και το γράμμα των διεθνών συμβάσεων που προσυνέγραφε η χώρα αυτή;

Ποιές πρωτοβουλίες προτίθεται να αναλάβει το Συμβούλιο εις τρόπον ώστε, εν αναμονή της πλήρους κατάργησης της μορφής αυτής αυθαίρετης κράτησης, να διασφαλίσουν οι κινεζικές αρχές την ελεύθερη πρόσβαση των διεθνών οργανώσεων στα κέντρα αυτά «Custody and repatriation»;

Ποιές είναι γενικότερα οι πρωτοβουλίες που προτίθεται να αναλάβει το Συμβούλιο ώστε να οδηγηθεί η ΛΔΚ σε μια αυστηρή και επαληθεύσιμη τήρηση της Σύμβασης για τα Πολιτικά Δικαιώματα και τα Δικαιώματα του Πολίτη;

Απάντηση

(17 Δεκεμβρίου 1999)

1. Η ΕΕ έχει εκφράσει επανειλημμένως την ανησυχία της για τις καταπατήσεις των ανθρωπίνων δικαιωμάτων στην Κίνα, σε πολυμερή φόρα καθώς και σε διμερείς επαφές με τις κινεζικές αρχές, και ιδίως στα πλαίσια του διαλόγου ΕΕ-Κίνα για τα ανθρώπινα δικαιώματα. Μέσω του διαλόγου αυτού, η ΕΕ θέτει τακτικά μεταξύ άλλων το ζήτημα της διοικητικής κράτησης και των αυθαίρετων συλλήψεων. Η ΕΕ παρότρυνε έντονα τις κινεζικές αρχές να αλλάξουν πολιτική στον τομέα αυτό και να συμμορφωθούν με τις διατάξεις των διεθνών συμφώνων για τα ατομικά και πολιτικά, καθώς και για τα κοινωνικά, οικονομικά και πολιτιστικά δικαιώματα τις οποίεςπέγραψε κατά τη διάρκεια της τελευταίας διετίας. Τόνισε περαιτέρω τη σημασία ανταπόκρισης στις συστάσεις που διατυπώθηκαν από την Ομάδα των ΗΕ για την Αυθαίρετη Κράτηση μετά την επίσκεψη της τελευταίας στην Κίνα. Η ΕΕ ενεθάρρυνε περαιτέρω την Κίνα να συνεχίσει τη συνεργασία με τη ΔΕΕΣ όσον αφορά την πρόσβαση στα κέντρα κράτησης. Τέλος η ΕΕ πρότεινε να καταρτίσει σχέδια τεχνικής βοήθειας για την Κίνα προκειμένου να βοηθήσει την κινεζική κυβέρνηση να επικυρώσει και να εφαρμόσει τα προαναφερθέντα σύμφωνα του ΟΗΕ.

2. Ο τελευταίος γύρος του διαλόγου ΕΕ-Κίνας για τα ανθρώπινα δικαιώματα έγινε στο Πεκίνο στις 19 Οκτωβρίου. Με την ευκαιρία αυτή, οι κινεζικές αρχές εξέθεσαν στην ΕΕ τις μεταρρυθμίσεις που προτίθενται να κάνουν όσον αφορά τη διοικητική κράτηση. Ανέφεραν επίσης ότι συνεργάζονται καλά με τη ΔΕΕΣ όσον

αφορά την πρόσβαση στα κέντρα κράτησης και δήλωσαν προθυμία να συνεχίσουν αυτού του είδους τη συνεργασία. Τέλος, εξέφρασαν την προθυμία τους να λάβουν νομική βοήθεια και εμπειρογνωμοσύνη από την ΕΕ ενόψει της επικύρωσης και εφαρμογής των συμφώνων του ΟΗΕ.